Taufik sawisé nglakoni ukumané banjur bali menyang Tempo lan nerusaké nulis publikasi ing majalah lan koran warta "Independen". Tulisané ing artikel tanggal 3 Maret 2003 nggawé akèh kontroversi, Taufik mratelakaké babagan keterlibatané pengusaha Tomy Winata, sing diterangake minangka salah sawijining pengusaha sing paling kuat ing Indonesia sing ndalangi kasus kobongan pasar tekstil Tanah Abang ing kutha Jakarta, déné kasus ikudianggep duwèni bathi kanggo pengusaha Tomy Winata. Miturut Taufik, dhèwèké nemokake ing sajeroné kasus iku yèn Winata wis ngirim rencana ndandani pasar mung sawetara wulan sadurungé kasus kobongan pasar.